Il-Pulizija Maltija Tħeġġeġ Biex Niddiskutu S-Sigurtà Virtwali Mat-Tfal
Li wieħed juża l-internet u mezzi tal-midja soċjali ma bdietx ilbieraħ. Iżda issa aktar minn qatt qabel, qed nirrikorru għal dan il-mezz minħabba bosta raġunijiet. Nemmnu li anke wara li jgħaddi kollox mis-sitwazzjoni tal-Covid-19, ser ikun hemm żieda aktar ta' attività 'online' fosthom anke kuntatt mat-tfal. Għal din ir-raġuni, il-pulizija Maltija flimkien mal-Europol qed tħeġġeġ biex ġenituri jew min jieħu ħsieb it-tfal, jiddiskuti magħhom is-sigurtà tagħhom waqt li jagħmlu użu minn din it-teknoloġija! Huwa tajjeb li naħsbu u ma naljenawx fuq suġġeti bħal dawn għaliex kultant bla ma rridu, niffukaw fuq dak li qed jitkellem dwaru kulħadd, u ninsew mumenti importanti li jafu jsolvulna ħafna problemi futuri! Grazzi lill-pulizija tal-ħidma bla waqfien li twettaq! Ritratt: myparent.com